Πρωτάθλημα χειροσφαίρισης Α' εθνικής κατηγορίας ανδρών 1986-87

Το πρωτάθλημα Α' Εθνικής χάντμπολ ανδρών της περιόδου 1986–87 ήταν το πέμπτο στην ιστορία της διοργάνωσης, και το όγδοο συνολικά από την ίδρυση της ΟΧΕ. Το πρωτάθλημα διεξήχθη σε δύο φάσεις όπως και την προηγούμενη περίοδο. Μετά την πρώτη φάση στην οποία οι δώδεκα ομάδες αγωνίστηκαν σε δύο γύρους των έντεκα αγώνων, χωρίστηκαν σε δύο ομίλους για τις θέσεις 1-6 και 7-12. Σε κάθε όμιλο μετείχαν οι ομάδες που κατέλαβαν τις αντίστοιχες θέσεις στην πρώτη φάση, και αγωνίστηκαν μεταξύ τους σέ άλλους δύο γύρους, μεταφέροντας τους βαθμούς των μεταξύ τους αγώνων από την πρώτη φάση. Όλοι οι αγώνες της δεύτερης φάσης έγιναν σε ουδέτερα γήπεδα. Μετά το τέλος του πρωταθλήματος, οι ομάδες που κατέλαβαν τις θέσεις 7, 8 και 9 έδωσαν αγώνες διαβάθμισης με τις δευτεραθλήτριες ομάδες των τριών ομίλων της Β' Εθνικής. Οι τρεις τελευταίες υποβιβάστηκαν απευθείας στη Β΄ Εθνική. 

Πρωταθλητής αναδείχθηκε ο Ιωνικός Νέας Φιλαδέλφειας, ο οποίος επέστρεψε άμεσα στην κορυφή μετά την απώλεια του προηγούμενου πρωταθλήματος. Δύο μήνες μετά την ολοκλήρωση του πρωταθλήματος ο Ιωνικός κατέκτησε και το Κύπελλο Ελλάδος, κάνοντας έτσι το πρώτο "νταμπλ" (κατάκτηση πρωταθλήματος και κυπέλλου μέσα στην ίδια αγωνιστική περίοδο) στην ιστόρια του αθλήματος στην Ελλάδα. Ο περυσινός πρωταθλητής Φίλιππος έχασε τον τίτλο για μόλις έναν βαθμό, και περιορίστηκε στη δεύτερη θέση και την έξοδο στο κύπελλο της ευρωπαϊκής ομοσπονδίας. Ο Δούκας κατετάγη για δεύτερη χρονιά στην τρίτη θέση, ενώ προκρίθηκε για πρώτη φορά σε ευρωπαϊκό κύπελλο, συγκεκριμένα στο κύπελλο κυπελλούχων ως φιναλίστ του κυπέλλου καθώς ο νικητής Ιωνικός είχε ήδη προκριθεί στο κύπελλο πρωταθλητριών.

 Τελική βαθμολογία Α' φάσης 
Θ.ΟμάδαΒαθ.Αποτέλεσμα1 Α.Σ. Φίλιππος Βέροιας  36Θέσεις 1–62 Α.Σ. Ιωνικός Ν.Φ.  363 Γ.Α.Σ. Αρχέλαος Κατερίνης  294 Μ.Α.Σ. Νέα Ελβετία  275 Α.Σ.Ε. Δούκα  276 Αθηναϊκός Α.Σ.  267 Β.Α.Ο.  25Θέσεις 7–128 Πανελλήνιος Γ.Σ.  179 Α.Ο. Φοίνικας Πάτρας  1510 Χ.Α.Ν. Καλαμαριάς  1111 Γ.Ν.Ο. Άρης Νίκαιας  1012 Σ.Α. Κολλεγίου Αθηνών  3

 Β' φάση 
Στη δεύτερη φάση oι ομάδες  χωρίστηκαν σε δύο ομίλους για τις θέσεις 1-6 και 7-12 και μετέφεραν τους βαθμούς από τους μεταξύ τους αγώνες της Α' φάσης. Οι ομάδες αγωνίστηκαν σε δύο γύρους (σύνολο δέκα αγώνων), δίνοντας δύο αγώνες κάθε Σαββατοκύριακο. Οι αγώνες που διεξήχθησαν σε ουδέτερες έδρες, ξεκίνησαν το Σάββατο 14 Μαρτίου 1987, και ολοκληρώθηκαν την Κυριακή 12 Απριλίου. Οι βαθμοί με τους οποίους ξεκίνησαν οι ομάδες:
Θεσεις 1-6
Ιωνικός Ν.Φ. 14
Φίλιππος 12
Αρχέλαος 10
Νέα Ελβετία 9
Αθηναϊκός 8
Δούκας 7Θεσεις 7-12
ΒΑΟ 15
Πανελλήνιος 11
ΧΑΝΚ 11
Φοίνικας Πάτρας 10
Άρης Νίκαιας 9
ΣΑΚΑ 4

 Τελική βαθμολογία 
Θ.ΟμάδαΒαθ.Αποτέλεσμα1 Α.Σ. Ιωνικός Ν.Φ.  30 Κύπ. πρωταθλητριών2 Α.Σ. Φίλιππος Βέροιας  29  Κύπ. ομοσπονδίας3 Α.Σ.Ε. Δούκα  21  Κύπ. κυπελλούχων4 Μ.Α.Σ. Νέα Ελβετία  185 Γ.Α.Σ. Αρχέλαος Κατερίνης  136 Αθηναϊκός Α.Σ.  97 Β.Α.Ο.  30 Αγώνεςδιαβάθμισης8 Πανελλήνιος Γ.Σ.  259 Χ.Α.Ν. Καλαμαριάς  2410 Α.Ο. Φοίνικας Πάτρας  18Υποβιβασμόςστη Β' εθνική11 Γ.Ν.Ο. Άρης Νικαίας  1712 Σ.Α. Κολλεγίου Αθηνών  6

 Αγώνες διαβάθμισης 
Οι αγώνες διαβάθμισης είχαν το ίδιο σύστημα διεξαγωγής με τις προηγούμενες τρεις διοργανώσεις. Οι ομάδες των θέσεων 7-8-9 της Α' Εθνικής αντιμετώπισαν σε διπλούς αγώνες τις δευτεραθλήτριες των τριών ομίλων της Β' Εθνικής. Μία ομάδα της Β' Εθνικής κατάφερε να επικρατήσει και να προβιβαστεί στην Α'. Ήταν ο ΑΟ Δράμας που επικράτησε της ΧΑΝΚ, ενώ οι άλλες δύο ομάδες της Α' Εθνικής (ΒΑΟ και Πανελλήνιος) παρέμειναν στην κατηγορία.

Οι αγώνες:
26/5/1987: Πανελλήνιος-ΕΣΝ Βριλησσίων 28-23
30/5/1987: ΑΟ Δράμας-ΧΑΝ Καλαμαριάς 17-16
31/5/1987: Σπόρτιγκ Πάτρας-ΒΑΟ 21-32
31/5/1987: ΧΑΝ Καλαμαριάς-ΑΟ Δράμας 22-25
31/5/1987: ΕΣΝ Βριλησσίων-Πανελλήνιος 26-29
 ΒΑΟ-Σπόρτιγκ Πάτρας ;

Από τη Β' Εθνική προβιβάστηκαν οι πρωταθλήτριες των τριών ομίλων, συγκεκριμένα: 
 Νότιος όμιλος: Χαλάνδρι
 Βόρειος όμιλος: Α.Σ. Άρης Θεσσαλονίκης
 Δυτικός όμιλος: Γ.Α.Σ. Αναγέννηση Άρτας

Πηγές
Α' φάση: Αθλητική Ηχώ 3 Μαρτίου 1987 σελίδα 3, 5 Μαρτίου σελίδα 3, 16 Απριλίου σελίδα 2.
Β' φάση: Αθλητική Ηχώ 14 Μαρτίου σελίδα 5, 13 Απριλίου σελίδα 5.
Αγώνες διαβάθμισης: Αθλητική Ηχώ 27 Μαΐου σελ. 4, 2 Ιουνίου σελ. 6.

1986 1987
Κατηγορία:Χειροσφαίριση το 1986
Κατηγορία:Χειροσφαίριση το 1987